EkBass/fiwiki-20250220-pages-articles huggingface dataset:
Tomas Vaitkus

Tomas Vaitkus (s. 4. helmikuuta 1982 Klaipėda) on liettualainen maantiepyöräilijä, joka kilpaili ammattilaisena vuosina 2003–2017. Vaitkus saavutti nuorten sarjoissa kolme MM- ja kaksi EM-mitalia ratapyöräilyssä. Vuonna 2002 hän voitti alle 23-vuotiaiden maantieaika-ajon maailmanmestaruuden Zolderissa. Vuoden 2006 Italian ympäriajossa hän voitti massakiriin päättyneen yhdeksännen etapin ennen Paolo Bettiniä. Vaitkus esitti uransa aikana hyviä otteita myös klassikkokilpailuissa, kuten Flanderin ympäriajossa. == Saavutuksia == ;1999 :Ratapyöräilyn junioreiden MM-kilpailut, pisteajossa pronssia ;2000 :Ratapyöräilyn junioreiden MM-kilpailut, joukkuetakaa-ajossa kultaa, henkilökohtaisessa takaa-ajossa hopeaa ;2001 :Ratapyöräilyn alle 23-v. EM-kilpailut, joukkuetakaa-ajossa hopeaa, henkilökohtaisessa takaa-ajossa pronssia ;2002 :Maantiepyöräilyn MM-kilpailut, alle 23-v. aika-ajossa kultaa ;2003 :Liettuan aika-ajomestaruus :Tanskan ympäriajo, 5. etapin (aika-ajo) voitto ;2004 :Ratapyöräilyn maailmancup, Moskova, joukkuetakaa-ajon voitto :Liettuan maantie- ja aika-ajomestaruus :Tanskan ympäriajo, 5. etapin voitto :Italian ympäriajo, 8. etapilla toinen ;2005 :GP Ühispanga Tartu, voitto :Grote Scheldeprijs, toinen :Ratapyöräilyn EM-kilpailut, omnium-ajossa hopeaa ;2006 :Italian ympäriajo, 9. etapin voitto, 6. etapilla kolmas ;2007 :Flanderin ympäriajo, kuudes ;2008 :Ronde van het Groene Hart, voitto :Volta ao Algarve, 2. etapin voitto :Liettuan maantieajomestaruus ;2012 :Italian ympäriajo, 11. etapilla kolmas ;2013 :Azerbaidžanin ympäriajo, 5. etapin voitto :Liettuan maantieajomestaruus ;2016 :Tour d'Oranie, pistekilpailun ja 1. etapin voitto :Grand Prix de la Ville d'Oran, voitto :Tour International de Sétif, 1. ja 4. etapin voitto :Tour International de Constantine, kokonaiskilpailun voitto == Lähteet == *Tomas Vaitkus Trap-Friis.dk- tietokannassa *Tomas Vaitkus cyclingarchives.com-tietokannassa *Tomas Vaitkus procyclingstats.com-tietokannassa === Viitteet === Luokka:Liettualaiset maantiepyöräilijät Luokka:Liettualaiset ratapyöräilijät Luokka:Vuonna 1982 syntyneet Luokka:Elävät henkilöt
Águilas Cibaeñas

Águilas Cibaeñas on vuonna 1936 perustettu baseball-seura Dominikaanisen tasavallan talvisarjassa. Se on sarjan kaikkien aikojen menestynein seura. Joukkue on voittanut sarjan 20 kertaa ja Karibian-mestaruusturnauksen viisi kertaa. Sillä on vain yksi mestaruus enemmän kuin sen pahimmalla haastajalla, Tigres del Liceyllä. Joukkueen kotikaupunki on Santiago. Vuonna 2008 seura on sekä Dominikaanisen tasavallan talvisarjan että Karibian-mestaruusturnauksen hallitseva mestari. Joukkueen kotikenttänä toimii Estadio Cibao, jolle mahtuu 18 077 katsojaa. Kenttä isännöi Karibian-mestaruusturnausta vuonna 2008. Seuran peliasun värit ovat kotona keltainen paita ja mustat housut sekä vieraissa musta pelipaita ja harmaat housut. == Merkittäviä pelaajia == Luis Polonia, Julian Javier, Miguel Tejada, Alberto Castillo, Franklin Taveras, Wily Mo Peña, Tony Peña, Manny Ramírez, Oscar Ureña, Joaquin Benoit, Melky Cabrera, Rafael Furcal, Hipolito Pichardo, Winston Llenas, Mendy López, Tony Batista, Bartolo Colón, Julian Tavarez, Miguel Batista, Jhonny Peralta, Johnny Cueto, Adrian Beltre, Moises Alou, Raul Mondesí, Willy Taveras, Tony Peña Jr., Jose Lima, Ryan Garko, Coco Crisp, Willie Stargell, Dick Stuart, Fausto Carmona, Robinson Tejeda, Edwin Encarnación, Brandon Moss, Randy Choate, Juan Salas, Omar Moreno, Jeff Davanon, Mike Napoli == Aiheesta muualla == * Seuran sivusto Aguilas Cibaenas Aguilas Cibaenas Aguilas Cibaenas
Tyrrell 017

Tyrrell 017 oli Brian Lislesin suunnittelema Formula 1 -auto, jota Tyrrell- talli käytti kaudella . B-versio 017B oli käytössä kauden avauskilpailussa. Autossa oli voimanlähteenä vapaasti hengittävä kahdeksansylinterinen Ford Cosworth -moottori. Autoa kilpailuissa ajoivat brittiläiset Jonathan Palmer ja Julian Bailey. Italialainen Michele Alboreto ajoi 017B-autolla Palmerin tallikaverina kauden 1989 avauskilpailussa. == Saavutukset == Palmer sijoittui kolmessa kilpailussa pisteille. Monacon- ja Itä-Yhdysvaltain GP:ssa hän oli viides ja Kanadan GP:ssa kuudes. Valmistajien MM-sarjassa Tyrrell sijoittui kahdeksanneksi viidellä pisteellä. == Teknisiä tietoja == *Moottori: Ford Cosworth DFZ/DFR 90° V8, 3 494 cc (3,5 L) *Renkaat: Goodyear *Polttoaine: Elf *Paino: 500 kg == Formula 1 -tulokset == (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1988 Tyrrell Ford Cosworth BRA SMR MON MEX CAN USE FRA GBR GER HUN BEL ITA POR ESP JPN AUS 5 8. Jonathan Palmer Kesk. 14 5 DNQ 6 5 Kesk. Kesk. 11 Kesk. 12 DNQ Kesk. Kesk. 12 Kesk. Julian Bailey DNQ Kesk. DNQ DNQ Kesk. 9 DNQ 16 DNQ DNQ DNQ 12 DNQ DNQ 14 DNQ 1989 Tyrrell Ford Cosworth BRA SMR MON MEX USA CAN FRA GBR GER HUN BEL ITA POR ESP JPN AUS 16 5. Jonathan Palmer 7 Michele Alboreto 10 Luokka:Formula 1 -kausi 1988 Luokka:Formula 1 -kausi 1989 Luokka:Tyrrellin Formula 1 -autot
Vartsalansaari

Vartsalansaari on kallioinen ja mäntyinen saari Halikonlahdella Salossa. Saari on Vartsalan kylän kanta-alue. Saaren pinta-ala on 325 hehtaaria. Vuonna 2009 saaren asukasluku oli neljä, mutta kesäasukkaita oli 168. Saaren pysyvä asutus on keskittynyt pohjoisosaan, jossa harjoitetaan myös maanviljelyä. Siellä sijaitsee vanha Vartsalan puustelli, eli Vartsalan tila. Jyrkkärinteinen eteläosa on pääasiassa kesämökkikäytössä. Etelälaidassa sijaitsee myös vanha todennäköisesti 1700-luvulta peräisin oleva ruotusotamiehen torppa. Saaren länsiosassa on Kirrinkari-niminen pikkusaari, sekä Vartsalansaaresta irralliset Iso ja Pikku Petassaari. Ne ovat rehevöitymisen ja maankohoamisen vuoksi kasvaneet yhteen. ==Lähteet== Luokka:Salon saaret Luokka:Halikko
Trans-Mediterranean Renewable Energy Cooperation

Trans-Mediterranean Renewable Energy Cooperation (TREC) on yhdistys, joka pyrkii edistämään sähkön tuottamista aavikoilla ja sen tuomista Pohjois- Afrikan, Lähi-idän ja Euroopan tarpeisiin. Yhdistyksen ovat perustaneet Rooman Klubi, Hamburger Klimaschutz-Fonds ja National Energy Research Center of Jordan (NERC) vuonna 2003. TRECin DESERTEC-konseptin mukaan sähkö tuotettaisiin aavikoilla aurinkolämpövoimaloilla ja siirrettäisiin muille alueille tasavirtaa käyttäviä korkeajännitelinjoja pitkin. Konseptin toimivuutta on tutkinut Deutsches Zentrum für Luft- und Raumfahrt e.V. (DLR), jonka mukaan vuoteen 2050 mennessä kasvavat energiatarpeet Pohjois-Afrikassa, Lähi-idässä ja 10 - 25% Euroopan sähköstä voitaisiin tuottaa aavikoilla. Ilmaston lämpenemisessä roolia näytteleviä hiilidioksidipäästöjä voitaisiin DLR:n laskujen mukaan vähentää Euroopassa jopa 70% vuoteen 2050 mennessä, mikäli DESERTEC-ohjelma toteutuisi ja paikallisten uusiutuvien energiamuotojen käyttöä lisättäisiin. Aavikoiden aurinkolämpövoimaloiden sivutuotteena saataisiin myös makeaa vettä merivedestä. Kaksitoista yhtiötä Euroopasta ja Pohjois-Afrikasta allekirjoittivat The Desertec Industrial Initiative -sopimuksen 13. heinäkuuta 2009 Münchenissä. Mukana sopimuksessa ovat saksalaiset Deutsche Bank, E.ON, HSH Nordbank, MAN Solar Millenium, Munich Re, M+W Zander, RWE, SCHOTT Solar, Siemens, ruotsalais-sveitsiläinen ABB, espanjalainen Abengoa Solar ja algerialainen Cevital. Yhtiöt aikovat sijoittaa DESERTEC-projektiin yhteensä 400 miljardia euroa seuraavan 40 vuoden aikana. Hintava DESERTEC on maailman suurin aurinkoenergiaprojekti. Eurooppalaisen uusiutuvan energian yhdistyksen, Eurosolarin, pääjohtaja ja europarlamentin jäsen Hermann Scheer on arvostellut DESERTEC-projektia siitä, että se sijoittaa rahaa aurinkovoiman kehittämiseen Pohjois-Afrikassa, jossa sijaitsee poliittisesti epävakaita maita. Hänen mielestään suurempi hyöty saataisiin sijoittamalla rahat Eurooppaan ja käyttämällä useita erilaisia uusiutuvia energian lähteitä sen sijaan, että yksi projekti saa suuryhtiöiden hallinnoimana monopoliaseman. Scheerin mielestä projektin jättimäisiä kustannuksia on vähätelty ja sen hyötyjä liioiteltu. ==Lähteet== * *DESERTEC kotisivu Luettu 26.5.2008 ===Viitteet=== ==Aiheesta muualla== * DESERTEC kotisivu Luokka:Aurinkoenergia Luokka:Saksalaiset järjestöt Luokka:Ajatushautomot de:Trans-Mediterranean Renewable Energy Cooperation en:Trans-Mediterranean Renewable Energy Cooperation ru:Desertec uk:Desertec
Rik Verbrugghe

Rik Verbrugghe (s. 23. heinäkuuta 1974 Tienen, Vlaams-Brabant, Belgia) on entinen belgialainen maantiepyöräilijä, joka kilpaili ammattilaisena 1996–2008. Hän voitti vuonna 2001 La Flèche Wallonne -klassikon viiden sekunnin erolla Ivan Bassoon. Lisäksi Verbrugghe voitti kolme etappia Italian ja yhden etapin Ranskan ympäriajossa. Aktiiviuransa jälkeen Verbrugghe on toiminut Quick·Step - Innergetic -tallin joukkueenjohtajana ja kaudella 2011 BMC Racing Teamin apulaisjoukkueenjohtajana. == Saavutuksia == ;1994 :Tour de la Région Wallonne, 7. etapin voitto ;1997 :Tour de la Région Wallonne, mäkikilpailun sekä 2. ja 3. etapin voitto ;1998 :Dauphiné Libéré, nuorten kilpailun voitto ;1999 :Clásica de San Sebastián, toinen ;2000 :Belgian aika- ajomestaruus :La Flèche Wallonne, toinen :Ranskan ympäriajo, 11. etapilla kolmas :Pariisi–Tours, kuudes :Maantiepyöräilyn MM-kilpailut, aika-ajossa kolmastoista ;2001 :La Flèche Wallonne, voitto :Critérium International, kokonais- ja sprinttikilpailun sekä 1. ja 3. etapin voitto :Italian ympäriajo, prologin voitto :Ranskan ympäriajo, 15. etapin voitto ;2002 :Italian ympäriajo, kokonaiskilpailussa yhdeksäs, 7. etapin voitto, prologissa toinen :Tour de Romandie, prologin voitto ;2005 :GP Lugano, voitto :Eneco Tour, prologin voitto :Espanjan ympäriajo, 1. etapilla (aika-ajo) toinen ;2006 :Italian ympäriajo, 7. etapin voitto == Lähteet == *Rik Verbrugghe trap- friis.dk-tietokannassa *Rik Verbrugghe cyclingarchives.com-tietokannassa === Viitteet === Luokka:Belgialaiset maantiepyöräilijät Luokka:Vuonna 1974 syntyneet Luokka:Elävät henkilöt
John S. Bull

John Sumter Bull (25. syyskuuta 1934 – 11. elokuuta 2008) oli Yhdysvaltain merivoimien koelentäjä ja NASA:n astronautti. Bull oli merivoimien taistelulentäjä VF-114-laivueessa ja hän palveli lentotukialuksilla USS Ranger, USS Hancock ja USS Kitty Hawk. Hän valmistui merivoimien koelentäjäkoulusta helmikuussa 1964 ja valittiin astronautti- kandidaattiryhmään 1966. Bull oli lyhyen aikaa Apollo 8:n tukiryhmässä ja ryhmänjohtajana tyhjiökammiotesteissä, mutta hän erosi astronauttijoukoista sairastuttuaan keuhkoahtaumatautiin. Bull väitteli tohtoriksi Stanfordin yliopistosta 1973. Bull palasi NASAan ja työskenteli Ames Research Centerissä vuodesta 1973 vuoteen 1985. Hänen työtehtäviinsä kuuluivat simulaatio ja lentotestaukset sekä helikoptereilla että kiinteäsiipisillä koneilla. Vuodesta 1986 vuoteen 1989, ennen eläkkeelle siirtymistään, hän johti NASAn laajuista tutkimusohjelmaa itsenäisesti toimivista järjestelmistä avaruussovelluksissa. == Lähteet == Luokka:Yhdysvaltalaiset avaruuslentäjät Luokka:Vuonna 1934 syntyneet Luokka:Vuonna 2008 kuolleet
Lyran Oxford

Lyran Oxford (2003) on Philip Pullmanin 64-sivuinen, Universumien tomu -trilogiaan liittyvä punakantinen kirja. joka sisältää Pullmanin novellin ”Lyra ja linnut”. Kertomus sijoittuu kaksi vuotta Maagisen kaukoputken tapahtumien jälkeiseen aikaan. Tarinassa Lyra ja Pantalaimon kohtaavat yllättäen noidan daimonin, jota lukemattomat linnut ahdistelevat. Daimoni pyytää heiltä apua salaperäisen alkemisti Makepeacen löytämiseksi. Kaikki ei kuitenkaan ole sitä miltä näyttää ja joku hautoo kostoa Lyralle. Pullman on kuvaillut kertomusta ”maistiaiseksi” tai ”sillaksi” Universumien tomun ja tulossa olevan romaanimittaisen The Book of Dustin välillä. Kirjan oheisaineistona on Lyran maailman Oxfordin kartta sekä otteita kuvitteellisista Lyran maailmaa kuvaavista kirjoista ja mainoksista. Fiktiivisen ”Globetrotter” karttapalvelun mainos esittelee sellaisia karttoja kuin ”Levantti ja Ottomaanivaltakunta”, ”Moskova - kauppatiet”, ”Zimbabwen vaaliruhtinaskunta” ja ”Uusi Ranska”. == Lähteet == == Aiheesta muualla == * Lyra's Oxford . Philip Pullmanin kotisivut. * Vesa Sisättö: Mestarin näytteitä. Helsingin Sanomat 29.6.2005. * Jack Merry: Lyra's Oxford . Green Man Review. Luokka:Universumien tomu Luokka:Vuoden 2003 kirjat es:El Oxford de Lyra
Peter Flinckenberg

Peter Flinckenberg (s. 1971 Helsinki) on suomalainen elokuvaaja. Flinckenberg aloitti uransa Suomessa 2000-luvun vaihteessa ja siirtyi 2010-luvun puolessavälissä Hollywoodiin, jossa hän on kuvannut televisiosarjoja muun muassa Netflix-suoratoistopalvelulle. Flinckenberg on saanut parhaan kuvauksen Jussi-palkinnon peräkkäisinä vuosina 2014 (Betoniyö) ja 2015 (Tuulensieppaajat). Vuonna 2015 Flinckenberg voitti Betoniyöllä American Society of Cinematographers -järjestön Spotlight-palkinnon, jonka muina ehdokkaina olivat Darius Khondji elokuvalla The Immigrant sekä Daniel Landin elokuvalla Under the Skin. Flinckenberg valmistui elokuvataiteen maisteriksi Taideteollisesta korkeakoulusta vuonna 2003, mitä ennen hän opiskeli oikeustiedettä Helsingin yliopistossa. Draamatuotantojen lisäksi hän on kuvannut mainoksia, musiikkivideoita ja dokumentteja. Flinckenberg on Suomen Elokuvaajien Yhdistyksen jäsen sekä Oscar-palkintoa jakavan Yhdysvaltain elokuva-alakatemian jäsen. Flinckenbergin avopuoliso on dokumentaristi ja kauppatieteiden maisteri Sonja Lindén. Hänen äitinsä on Helsingin yliopiston entinen venäjän kielen lehtori ja ikonimaalari Marianna Flinckenberg- Gluschkoff ja sisarensa valokuvaaja Kira Gluschkoff.Leppänen, Marko: Siperian tundra piirtyi sisälle. (vain tilaajille) Helsingin Sanomat 26.11.2011, s. C 6. == Filmografia == === Elokuvat === * Hengittämättä ja nauramatta (2002) * Nousukausi (2003) * Riot-On! (2004) * Sooloilua (2007) * Toinen jalka haudasta (2009) * Hella W (2011) * Sinkkuelämän säännöt (2011) * Ikuisesti sinun (2011) * Virtuaalinen vapaus (2011) * Miss Farkku-Suomi (2012) * Pitääkö mun kaikki hoitaa? (lyhytelokuva, 2012) * Betoniyö (2013) * Love & Engineering - Rakkauden insinöörit (2014) * Tuulensieppaajat (2014) * Valkoinen raivo (2015) * Siperiaan, rakkaani (2016) * Joka toinen pari (2017) * Woodshock (2017) * Tyhjiö (2018) * Silk Road (2021) * Huda's Salon (2021) * Luzifer (2021) * Lansky (2021) * Kupla (2022) * Shadowland (2024) === Televisiosarjat === * I'm Dying Up Here (5 jaksoa, 2017) * How It Ends (Netflix 2018) * Ina <3 porno (3 jaksoa, 2018) * Come Sunday (2018) * Raising Dion (3 jaksoa, Netflix, 2019) * Westworld (4 jaksoa, 2022) ==Lähteet== ==Aiheesta muualla== * * * Andrew Fish: Long Road Home: How It Ends. American Cinematographer, September 16. 2018. Luokka:Suomalaiset elokuvaajat Luokka:Jussi-palkinnon saajat Luokka:Vuonna 1971 syntyneet Luokka:Elävät henkilöt
Heroes of Mana

Heroes of Mana (Japanissa nimellä Seiken densetsu: Heroes of Mana, ) on Brownie Brownin kehittämä ja Nintendo DS:lle vuonna julkaistu taktinen roolipeli ja reaaliaikastrategia. Peli kuuluu Seiken densetsu -sarjaan, ja sen tarina sijoittuu 19 vuotta Seiken densetsu 3:n edelle. == Pelaaminen == Heroes of Mana etenee reaaliaikaisia taisteluita voitettaessa. Pelihahmojen rinnalle voidaan kutsua näiden rinnalla taistelevia hirviöitä, joiden avulla voidaan saavuttaa meneillään olevan tehtävän päämäärä, kuten esimerkiksi jonkin vihollisaluksen tuhoaminen. Voittoa edesauttavat uudet yksiköt, vihjeet ja varusteet. Jälkimmäisiä voidaan löytää kätketyistä paikoista tai hankkia tehtäviä suorittamalla. Varsinaisten juonta kuljettavien tehtävien lisäksi pelissä on 26 lisätehtävää. Heroes of Manassa on langaton moninpeli. Pelissä hyödynnetään myös Nintendon Wi-Fi Connection -verkkopalvelua, jonka kautta voidaan ladata uusi tehtäviä ja karttoja. == Kehitys == Seiken densetsun luoja Kōichi Ishii vastasi Heroes of Manan tuottamisesta ja perussuunnittelusta. Pelin kehittänyt Brownie Brown työsti hanketta valvovan Ishiin ideat lopulliseksi suunnitelmaksi. Ishii on sanonut Heroes of Manan päätarkoituksen olleen satunnaisiin pelaajiin vetoavan reaaliaikastrategian luominen. Alustaksi valittiin Nintendo DS siksi, että pelin mekaniikka sopi hänen mukaansa hyvin käsikonsolin kosketusnäyttöön ja moninpeliominaisuuteen. == Lähteet == == Aiheesta muualla == * * Virallinen Heroes of Mana -sivusto (Pohjois-Amerikka) Luokka:Nintendo DS -pelit Luokka:Vuoden 2007 videopelit Luokka:Tietokoneroolipelit Luokka:Seiken densetsu
Zeuksippe

Zeuksippe () oli kreikkalaisessa mytologiassa usean eri naishahmon nimi: * Zeuksippe oli Eriboteen ja Buteen äiti ja Teleonin puoliso. Hän oli jokijumala Eridanoksen tytär.Hyginus: Fabulae xiv (engl. käännös) * Zeuksippe oli Erekhtheuksen, Buteen, Proknen ja Filomelan äiti ja Pandionin puoliso. Hän oli Praksithean sisar.Apollodoros: Bibliotheke ('Kirjasto') 3.14.8 (engl. käännös) * Zeuksippe oli Lamedonin ja Fenon tytär, joka synnytti miehelleen Sikyonille tyttären, Khthonofylen.Pausanias: Periegesis tes Hellados ('Kreikan kuvaus') 2.6.5 (engl. käännös) * Zeuksippe oli Hippokoonin tytär, Antifateen puoliso ja Oikleen ja Amfalkeen äiti.Diodoros Sisilialainen: Historian kirjasto 4.68.5 (engl. käännös) == Lähteet == Luokka:Kreikkalainen mytologia ca:Zeuxipe
David Gilmour (albumi)

David Gilmour on Pink Floydin kitaristi-laulajan David Gilmourin ensimmäinen sooloalbumi, joka julkaistiin vuonna 1978. Gilmour sävelsi kappaleen Comfortably Numb levyä varten, mutta se julkaistiin myöhemmin The Wall -albumilla, ja se nousi yhdeksi Pink Floydin tunnetuimmista kappaleista. ==Kappaleet== # # # # # # # # # == Arviot == * Allmusic: Allmusic review * Tentative Reviews: Tentative reviews == Lähteet == David Gilmour David Gilmour
Hirveä Hospodar

Hirveä Hospodar () on ranskalaisen runoilija ja taidekriitikko Guillaume Apollinairen vuonna 1907 kirjoittama pornografiaa parodioiva romaani. Teos ilmestyi ensimmäisen kerran Apollinairen nimellä vasta vuonna 1970, jolloin Apollinairen perikunta myönsi ensimmäistä kertaa teoksen olemassaolon. Toinen toistaan hurjempia perversioita esittelevä Hirveä Hospodar on parodia Markiisi de Saden teoksista ja sitä pidetään yhä ranskalaisen kirjallisuuden hävyttömimpänä teoksena.Helsingin Sanomat: Hirveä Hirveä Hospodar 12.3.2007 (luettu 4.5.2008) Romaani ilmestyi suomeksi Väinö Kirstinän kääntämänä yhteisniteenä Nuoren Don Juanin urotyöt () romaanin kanssa nimellä Hirveä Hospodar ja Nuoren Don Juanin urotyöt Gummeruksen kustantamana vuonna 1972. ==Lähteet== Luokka:Eroottinen kirjallisuus Luokka:Ranskalaiset romaanit Luokka: Vuoden 1907 kirjat
SS-divisioona Nibelungen

SS-divisioona Nibelungen tai 38. SS-krenatööridivisioona "Nibelungen" () oli 38. ja viimeinen natsi-Saksan muodostamista SS-divisioonista. Nimensä muinaissaksalaisesta tarustosta saanut Nibelungen muodostettiin 27. maaliskuuta 1945, vain alle kuusi viikkoa ennen Saksan antautumista toisessa maailmansodassa. Divisioona koostettiin Bad Tölzissa sijainneen SS- sotilasakatemian oppilaista ja henkilöstöstä. Divisioona oli vajaakokoinen ja sen riveissä palveli arviolta vain 6 000 miestä. Yksikön ensimmäinen komentaja oli Bad Tölzin SS-sotilasakatemian johtaja, SS-Obersturmbannführer Richard Schulze-Kossens, joka toimi virassa vain kolme päivää; häntä seurasi SS- Standartenführer Martin Stange. Divisioona osallistui ensimmäistä kertaa taisteluihin yhdysvaltalaisjoukkoja vastaan Tonavan rannoille perustetulla puolustuslinjalla 24. huhtikuuta 1945. Se vetäytyi useita kertoja yhdysvaltalaisten edetessä, kunnes tulitauko alkoi 5. toukokuuta. Suuria tappioita kärsinyt divisioona antautui 8. toukokuuta 1945. == Katso myös == * Luettelo Waffen-SS:n yksiköistä Luokka:Waffen-SS:n yksiköt Luokka:Divisioonat
Ou (lintu)

Ou (Psittirostra psittacea) on havaijilainen peippojen heimoon kuulunut sukupuuttoon kuollut varpuslintu. Ou olisukunsa ainoa laji. Kooltaan ou on noin 14 senttimetriä pitkä. Koiras on vatsastaan ja selästään oliivinvihreä. Koiraslinnun pää on keltainen. Naaras on väritykseltään kauttaaltaan oliivinvihreä. Lajin nokka on suuri ja muistuttaa papukaijojen nokkaa. Oun laulu on monimutkainen sarja erilaisia vihellyksiä, trillejä ja liverryksiä. Japanilaiset käyttävät linnusta nimeä kigashirahawaimashiko. Ou on lyhyin suomenkielinen linnunnimi. Oun elinympäristöä olivat metsät yleensä 1 200–1 500 metrin korkeudessa. Lintu on erikoistunut syömään Freycinetia arborea -puun hedelmiä. Silloin kun niitä ei ole saatavissa, out käyttävät ravinnokseen muita hedelmiä ja selkärangattomia. Oukannan kooksi arvioidaan alle 50 yksilöä. kannan häviämisen syitä ovat metsien kaataminen viljelysmaaksi, elinympäristön on tuhoutuminen hurrikaanien ja laavavirtojen takia Kauain ja Havaijin saarilla ja hyttysten levittämä malaria. == Lähteet == == Aiheesta muualla == *Naturalis (sisältää kolmiulotteisia valokuvia täytetyistä yksilöistä Luokka:Peipot Luokka:Havaijin eläimistö
American Medical Association

American Medical Association (AMA) on Yhdysvaltojen lääkäreiden ammattijärjestö, ja se perustettu 1847. Se on suurin lääkäreiden ja lääketieteen opiskelijoiden järjestö Yhdysvalloissa. AMA:n tehtävä on edistää lääketiedettä tieteenä ja sen käytännön harjoittamista yleisen terveyden edistämiseksi, ajaa lääkäreiden ja heidän potilaidensa etuja, edistää julkista terveydenhuoltoa, vaikuttaa lainsäädännön kehittymiseen lääkäreiden ja potilaiden kannalta hyväksi ja koota rahaa lääketieteelliseen koulutukseen. Järjestö julkaisee alan lehteä Journal of the American Medical Association (JAMA), joka on levikiltään maailman suurin viikoittain ilmestyvä lääketieteellinen aikakauslehti.About JAMA: JAMA website Järjestöä johtaa kesäkuuhun 2008 Ronald M. Davis MD.AMA (Comm) Ronald M. Davis, MD, named AMA president-elect ==Lähteet== * Friedman, Milton & Rose (1979). Free to Choose. New York: Harcourt Brace Jovanovich. ISBN 0-15-133481-1. * Thomas Woods|Woods, Thomas E., Bring Back the Guild System?. Ludwig von Mises Institute * Jones, Henry (2005). How Medical Boards Nationalized Health Care. Ludwig von Mises Institute * World Chiropractic Alliance ===Viitteet=== ==Aiheesta muualla== * AMA kotisivu * AMA Political Contributions (Opensecrets.org) * AMA arkisto ===Kirjallisuutta=== * Burrow, James G. AMA: Voice of American Medicine. Baltimore: Johns Hopkins Press, 1963. * Campion, Frank. The AMA and U.S. Health Policy Since 1940. Chicago: Chicago Review Press, 1984. * Fishbein, Morris. History of the American Medical Association, 1847-1947. Philadelphia: W.B. Saunders, 1947. Luokka:Yhdysvaltalaiset ammattiliitot Luokka:Lääketiede
Journal of the American Medical Association

Journal of the American Medical Association (JAMA) on American Medical Associationin julkaisema viikoittain ilmestyvä vertaisarvioitu lääketieteen aikakauslehti ja sellaisena maailman laajalevikkisin.About JAMA: JAMA website Lehti on perustettu vuonna 1883, ja sen päätoimittaja on Howard Bauchner. ==Lähteet== Luokka:Lääketiede Luokka:Yhdysvaltalaiset tiedelehdet
Wim van der Voort

Willem ”Wim” van der Voort (24. maaliskuuta 1923 ’s-Gravenzande – 23. lokakuuta 2016 Delft) oli alankomaalainen pikaluistelija, jonka huippuvuodet sijoittuivat 1950-luvun alkupuolelle. Van der Voort saavutti ensimmäisen arvokisamitalinsa vuonna 1951, jolloin hän sijoittui hopealle Oslon EM- kilpailuissa. Vuotta myöhemmin hän saavutti niin ikään Oslossa uransa ainoan olympiamitalin: hän sijoittui 1 500 metrillä hopealle hävittyään Hjalmar Andersenille vain 0,2 sekuntia. Lisäksi hän sijoittui 5 000 metrillä viidenneksi. Vuonna 1953 hän saavutti vielä yleisluistelun MM-kisoissa pronssia Helsingissä ja sijoittui Hamarin EM-kisoissa jälleen hopealle. ==Lähteet== Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Vuonna 1923 syntyneet Luokka:Vuonna 2016 kuolleet
Stepanakert

thumb|250px|Kaupungin pääkatu. Stepanakert (, ) on kaupunki Azerbaidžanissa. Se oli de facto itsenäisen Artsakhin tasavallan pääkaupunki sen lakkauttamiseen asti. Se sijaitsee Karabahvuorten itärinteen juurella Karkarjoen laaksossa. Kaupungissa on 54 500 asukasta (vuonna 2013). ==Historia== Keskiajalla nykyisen kaupungin paikalla oli armenialaisten lähteiden mukaan Vararakn-niminen kylä. Azerbaidžanilaisten lähteiden mukaan se tunnettiin 1700-luvulta lähtien nimellä Xankəndi, kaanin kylä. Vuonna 1847 paikalle perustettiin Venäjän Kaukasian ratsuväkidivisioonan päämaja. 1800-luvun loppuun mennessä siitä kehittyi armenialaisten ja venäläisten asuttama pieni kaupunki. Vuonna 1923 Xankəndista tuli Vuoristo-Karabahin autonomisen alueen pääkaupunki. Samalla se sai armenialaisen bolševikkijohtaja Stepan Šaumjanin mukaan nimen Stepanakert. Neuvostoaikana Stepanakertista kehittyi huomattava teollisuuskeskus, jossa oli tekstiili-, elintarvike- ja rakennustarviketeollisuutta sekä valaisin- ja huonekalutehtaat. Kaupungissa toimi opettajainstituutti, maatalousteknikumi, sairaanhoitaja- ja musiikkiopistot, kotiseutumuseo ja teatteri. 1960- ja 1970-luvuilla entisen Leninaukion, nykyisen Veratsnund-aukion ympärille pystytettiin joukko hallintorakennuksia. Neuvostoaikana kaupunki oli myös sitä ympäröineen Stepanakertin piirin hallinnollinen keskus. Azerbaidžanin hallitus nimesi Stepanakertin jälleen Xankəndiksi vuonna 1991. Kaupunki vaurioitui pahasti Vuoristo-Karabahin sodan aikana, mutta on sen jälkeen rakennettu uudelleen. Vuonna 2020 syttyi uusi sota, jossa Azerbaidžanin armeija tulitti Stepanakertia raskailla aseilla. Monia rakennuksia tuhoutui, asukkaat pakenivat pommisuojiin. Azerbaidžan miehitti koko Vuoristo-Karabahin syyskuussa 2023 aloittamansa uuden hyökkäyksen jälkeen. Al Jazeeran lokakuun alussa 2023 julkaisemalla videolla kaupunki oli hylätty aavekaupunki ja kaikki asukkaat paenneet muutamaa vanhusta ja vammaista lukuun ottamatta.https://twitter.com/AJEnglish/status/1708848057213669779 ==Nähtävyydet== Vuorten ja metsien ympäröimässä Stepanakertissä on paljon puistoja ja vapaa-ajanviettopaikkoja. Kaupungissa toimii yliopisto, kotiseutumuseo ja kaksi Vuoristo-Karabahin sodalle omistettua museota. Nähtävyyksiin kuuluvat myös kaupungin pääkatu Azatamartikneri-prospekti, keskustori sekä Armenian ja Azerbaidžanin konfliktin muistomerkit. Stepanakertin ja koko Vuoristo-Karabahin symbolina toimii kaupungin sisääntuloväylän vieressä kohoavalle kukkulalle pystytetty muistomerkki, jota paikalliset kutsuvat nimellä Papik-Tatik (”Ukko ja Akka”). ==Lentokenttä== Noin yhdeksän kilometriä Stepanakertin pohjoispuolella oleva lentokenttä remontoitiin 2009–2011. Alueen poliittista jännitystä kuvaa, että Azerbaidžan on kuitenkin uhannut ampua alas tälle Stepanakertin kansainväliselle lentokentälle lentävät siviililentokoneet. Tästä syystä lentokenttä on ollut suljettu vuodesta 2011 alkaen. ==Lähteet== == Aiheesta muualla == * Stepanakertin kaupungin sivusto * Azerbaidžanilainen Xankəndi-sivusto , Luokka:Azerbaidžanin kaupungit Luokka:Aavekaupungit Luokka:Vuoristo-Karabah
Duncan McNaughton

Duncan McNaughton (7. joulukuuta 1910 Cornwall, Ontario - 15\. tammikuuta 1998 Austin, Texas) oli kanadalainen korkeushyppääjä. McNaughton voitti kultaa vuoden 1932 kesäolympialaisissa Los Angelesissa. McNaughtonin ystävä Robert van Osdel sijoittui kilpailussa hopealle. Kultamitali varastettiin McNaughtonin autosta seuraavana vuonna ja van Osdel, joka oli ammatiltaan hammaslääkäri, teki oman mitalinsa pohjalta kopion mitalista. McNaughton opiskeli geologiaa Etelä-Kalifornian yliopistossa ja suoritti maisterin tutkinnon Kalifornian teknisessä instituutissa. Hän työskenteli ensin Kanadan geologisessa tutkimuskeskuksessa, etsi öljyä Etelä-Amerikasta ja työskenteli toisen maailmansodan aikana Kanadan ilmavoimissa. Hän suoritti tohtorin tutkinnon Etelä-Kalifornian yliopistossa ja työskenteli siellä apulaisprofessorina. Luokka:Kanadalaiset olympiavoittajat Luokka:Kanadalaiset korkeushyppääjät Luokka:Vuonna 1910 syntyneet Luokka:Vuonna 1998 kuolleet
The Spiderwick Chronicles (soundtrack)

The Spiderwick Chronicles on soundtrack vuoden 2008 elokuvalle Spiderwickin kronikat. Se julkaistiin 5. helmikuuta 2008 ja sen julkaisijana toimi Lakeshore Records. Levyn sävelsi James Horner, joka oli tullut tunnetuksi sävellettyään musiikin vuoden 1997 elokuvalle Titanic. == Kappaleet == # # # # # # # # # # # # # # # == Arvostelut == * Soundtrack.net: Soundtrack.net: Album review * Tracksounds.com: 7/10 Tracksounds.com: Album review == Lähteet == Luokka:Vuoden 2008 soundtrackit Luokka:Yhdysvaltalaiset albumit Luokka:Spiderwickin kronikat
Danilo Napolitano

Danilo Napolitano (s. 31. tammikuuta 1981 Vittoria) on italialainen maantiepyöräilijä, joka kilpaili ammattilaisena 2004–2017. Kirimiehenä tunnettu Napolitano voitti massakiriin päättyneen yhdeksännen etapin vuoden 2007 Italian ympäriajossa. Coppa Bernocchi -kilpailun hän voitti vuosina 2005–2007. == Saavutuksia == ;2003 :Guatemalan ympäriajo, 1. etapin voitto ;2005 :Giro di Romagna, voitto :Coppa Bernocchi, voitto :Stausee-Rundfahrt Klingnau, voitto :Tour du Poitou Charentes et da la Vienne, 2. ja 5. etapin voitto :Brixia Tour, 3. etapin voitto :Settimana Ciclista Internazionale Coppi-Bartali, 3. etapin voitto ;2006 :Coppa Bernocchi, voitto :Itävallan ympäriajo, pistekilpailun sekä 1. ja 5. etapin voitto :Välimeren ajo, 1. etapin voitto :Brixia Tour, 3 (a). etapin voitto :Settimana Ciclista Internazionale Coppi-Bartali, 1 (a). ja 4. etapin voitto :Espanjan ympäriajo, 15. etapilla kolmas :Milano–San Remo, viides ;2007 :GP Citta Di Misano Adriatico, voitto :Coppa Bernocchi, voitto :Vuelta a Murcia, pistekilpailun ja 5. etapin voitto :Italian ympäriajo, 9. etapin voitto :Puolan ympäriajo, 4. etapin voitto :Slovenian ympäriajo, 1. etapin voitto :Ranskan ympäriajo, 3. etapilla kolmas :Vattenfall Cyclassics, neljäs ;2008 :Qatarin ympäriajo, 5. etapin voitto :Giro della Provincia di Grosseto, 3. etapin voitto :Brixia Tour, etapin 1a voitto :Portugalin ympäriajo, 1. ja 2. etapin voitto ;2009 :Vuelta a Andalucía, 1. etapin voitto :Driedaagse van West-Vlaanderen, 2. etapin voitto :Settimana Ciclista Internazionale Coppi-Bartali, 1 (a). etapin voitto :Luxemburgin ympäriajo, 1. etapin voitto ;2010 :Dunkerquen neljän päivän ajo, etapin 2 voitto :Tour de Wallonie, etapin 1 voitto ;2012 :Circuit de Lorraine, 4. etapin voitto :Tour de Wallonie, etapin 2 voitto ;2013 :Driedaagse van West-Vlaanderen, 1. etapin voitto ;2014 :Driedaagse van West- Vlaanderen, pistekilpailun voitto :Omloop van het Waasland, voitto ;2015 :Boucles de la Mayenne, 3. etapin voitto == Lähteet == *Danilo Napolitano Trap-Friis -tietokannassa *Danilo Napolitano Cycling Archives -tietokannassa === Viitteet === Luokka:Italialaiset maantiepyöräilijät Luokka:Vuonna 1981 syntyneet Luokka:Elävät henkilöt
Abu-Mahmud al-Khujandi

Abu-Mahmud Hamid ibn al-Khidr al-Khujandi () oli muinaisajan persialainen tähtitieteilijä, matemaatikko ja keksijä. Hänen elämästään tiedetään joitakin faktoja sekä hänen omien kirjoitustensa että Nasir al-Din Tusin kirjoitusten myötä. Uskotaan, että al-Khujandi kehitti ensimmäisen astronomin sekstantin vuoteen 994 mennessä Rayssa, nykyisessä Teheranin maakunnassa.http://www- groups.dcs.st-and.ac.uk/~history/Biographies/Al-Khujandi.html == Lähteet == Luokka:Keksijät Luokka:Persialaiset matemaatikot Luokka:Persialaiset tähtitieteilijät
Schleusingen

Schleusingen on kaupunki Saksassa Thüringenin osavaltiossa lähellä Erle- ja Nahejokien liittymäkohtaa. Nimi tulee pienen Schleuse-joen mukaan Kaupunki sijaitsee noin 10 kilometriä piirikeskuksesta Hildburghausenista pohjoiseen ja 15 kilometriä Suhlista lounaaseen. Kaupunki sijaitsee hyvin lähellä Saksojen entistä rajalinjaa itäpuolella Suhlin piirissä; etelässä on lähellä Baijerin osavaltio. Nykyinen valtapuolue on CDU. == Historiaa == Paikka tunnetaan kirjallisuudesta jo vuodesta 1232 nimellä Villa Slusungen. Bertholdsburgin linna on tämän ajan perua. Kaupunginoikeudet annettiin 1412. Schleusingen toimi Hennebergin kreivikunnan hallintokaupunkina. Kaupungin hallinnasta käytiin huomattavia kiistoja saksilaisten uskonpuhdistajien ja etelän katolisten frankkien välillä 1500-luvulla. Toisen maailmansodan päätteeksi yli tuhat kaupunkilaista joutui liittoutuneiden vangiksi ja pakkotyöhön. == Kulttuuria == * Hennebergin kymnaasi Georg Ernst on perustettu 1500-luvulla ja on Saksan vanhimpia. * Aleksis Kiven hupinäytelmä Olviretki Schleusingeniin kertoo tästä kaupungista. Näytelmää on myös esitetty täällä saksaksi. Luokka:Saksan kaupungit Luokka:Thüringenin kunnat
David Arroyo

David Arroyo Duran (s. 7. tammikuuta 1980 Talavera de la Reina) on espanjalainen maantiepyöräilijä, joka kilpaili ammattilaisena vuosina 2001–2018. Arroyo aloitti ammattilaisuransa vuonna 2001 ONCE-tallissa, jota edusti kolmen vuoden ajan. Vuonna 2004, ajaessaan LA - Pecol -joukkueessa, hän sijoittui toiseksi Portugalin ympäriajon kokonaiskilpailussa. Lisäksi hän voitti mäkikilpailun ja nuorten sarjan sekä neljännen ja kahdeksannen etapin. Vuosina 2005–2012 Arroyo edusti Caisse d'Epargne / Team Movistar -tallia. Hän oli yksi joukkueensa parhaista mäkiajajista Alejandro Valverden, Oscar Pereiron ja Vladimir Karpetsin ohella. Kun Valverde joutui keskeyttämään vuoden 2006 Ranskan ympäriajon jo ensimmäisellä viikolla, Arroyo nimettiin joukkueen kapteeniksi, kunnes Pereiro sai johtajan maillot jaune -paidan itselleen. Tämän jälkeen Arroyo avusti häntä vuorietapeilla sijoittuen itse 21:nneksi. Saman vuoden Espanjan ympäriajossa hän oli yhdeksästoista. Vuonna 2007 Arroyo sijoittui Italian ympäriajossa kymmenenneksi ja Ranskan ympäriajossa kolmanneksitoista. Seuraavana vuonna hän oli kolmas Alpeilla ajetulla Ranskan ympäriajon 16. etapilla sekä voitti Subida a Urkiola -kilpailun. Espanjan ympäriajossa hän voitti 19. etapin kukistettuaan loppukirissä irtiottokumppaninsa Vasil Kiryjenkan. Kokonaiskilpailussa Arroyo oli seitsemästoista. Italian ympäriajossa 2009 hän sijoittui 11:nneksi. Saman vuoden Tour du Limousin -kilpailussa hän voitti kolmannen etapin. Arroyo sijoittui toiseksi Italian ympäriajossa 2010. Hän kuului 11. etapilla irtiottoryhmään, joka saapui maaliin yli 12 minuuttia ennen kilpailun suurimpia ennakkosuosikkeja. Arroyo nousi kokonaiskilpailun johtoon 14. etapin jälkeen, ja piti maglia rosa -paidan hallussaan 19. etapille saakka, jolloin Ivan Basso ohitti hänet. Lopputuloksissa Arroyo hävisi Bassolle minuutin ja 51 sekuntia. Italian ympäriajon 2011 kokonaiskilpailussa hän oli kolmastoista. Arroyo edusti Caja Rural -tallia kaudesta 2013, jolloin sijoittui toiseksi Vuelta a Burgos -etappikilpailussa ja 13:nneksi Espanjan ympäriajossa. Hän oli Espanjan ympäriajossa 20:s 2014 ja kahdestoista 2015. Vuonna 2018 Arroyo edusti portugalilaista Efapel-joukkuetta. == Lähteet == *David Arroyo Trap- Friis tietokannassa *David Arroyo Cycling Archives -tietokannassa *David Arroyo Pro Cycling Stats -tietokannassa === Viitteet === Luokka:Espanjalaiset maantiepyöräilijät Luokka:Vuonna 1980 syntyneet Luokka:Elävät henkilöt
Fritz Neumeyer

Fritz Neumeyer (2. heinäkuuta 1900 – 16. tammikuuta 1983) oli saksalainen cembalisti, pianisti, säveltäjä, kapellimestari ja musiikkitieteilijä. Hänet muistetaan varsinkin varhaisen kamarimusiikin tulkitsijana. Neumeyer opetti Rolf Junghannsia, jonka kanssa hän myös soitti cembaloa duossa.http://www.bach-cantatas.com/Bio/Neumeyer-Fritz.htm == Lähteet == Luokka:Saksalaiset säveltäjät Luokka:Saksalaiset cembalistit Luokka:Saksalaiset pianistit Luokka:Saksalaiset kapellimestarit Luokka:Saksalaiset musiikkitieteilijät Luokka:Vuonna 1900 syntyneet Luokka:Vuonna 1983 kuolleet
Rolf Junghanns

Rolf Junghanns (19. elokuuta 1945 – 11. huhtikuuta 1993) oli saksalainen cembalisti ja pianisti. Hän opiskeli Fritz Neumeyerin johdollahttp://www.bach- cantatas.com/Bio/Junghanns-Rolf.htm, jonka kanssa hän myös menestyi duossa.http://www.bach-cantatas.com/Bio/Neumeyer-Fritz.htm Myöhemmin Junghanns esiintyi oman oppilaansa, Bradford Traceyn kanssa. Hän tuli tunnetuksi varhaisen musiikin tulkitsijana ajanmukaisilla kosketinsoittimilla. == Lähteet == Luokka:Saksalaiset pianistit Luokka:Saksalaiset cembalistit Luokka:Vuonna 1945 syntyneet Luokka:Vuonna 1993 kuolleet
Torger Nergård

Torger Nergård (s. 12. joulukuuta 1974 Trondheim) on norjalainen curlingpelaaja. Nergårdin uran suurin saavutus on olympiakulta Salt Lake Citystä 2002. Samana vuonna hän oli voittamassa myös pronssia Grindelwaldin EM-kilpailuista. EM-tasolta hän on saavuttanut lisäksi mestaruuden vuonna 2005, hopeaa Füssenistä 2007 ja Örnsköldsvikistä 2008 sekä pronssia Aberdeenistä 2009. Maailmanmestaruuskisoista hänellä on pronssimitalit Lowellista 2006, Grand Forksista 2008 ja Monctonista 2009. Vancouverin 2010 talviolympialaisissa hän saavutti hopeaa. Nergård asuu Oslossa. Luokka:Norjalaiset olympiavoittajat Luokka:Norjalaiset curlingpelaajat Luokka:Vuonna 1974 syntyneet Luokka:Elävät henkilöt
Bradford Tracey

Bradford Tracey (7. heinäkuuta 1951 – 17. syyskuuta 1987) oli kanadalainen muusikko. Hän tuli tunnetuksi tulkitsemalla varhaista musiikkia ajanmukaisilla kosketinsoittimilla. Tracey opiskeli saksalaisten Fritz Neumeyerin ja Rolf Junghannsin johdolla. Junghannsin kanssa hän perusti duon, joka esiintyi Pohjois-Amerikassakin.http://www.bach-cantatas.com/Bio/Tracey-Bradford.htm Tracey kuoli Länsi-Saksassa 36-vuotiaana. == Lähteet == Luokka:Kanadalaiset pianistit Luokka:Kanadalaiset cembalistit Luokka:Vuonna 1951 syntyneet Luokka:Vuonna 1987 kuolleet
Adrian Leaper

Adrian Leaper (s. 1953) on brittiläinen kapellimestari. Hänestä tuli Madridin RTVE-sinfoniaorkesterin ylikapellimestari Espanjassa vuonna 2001.http://www.sonybmgmasterworks.com/artists/adrianleaper/ Lisäksi Leaper on toiminut muun muassa Gran Canarian filharmonisen orkesterin johdossa vuosina 1994–2001. Hän on toiminut useiden orkesterien vierailevana kapellimestarina lukuisissa maissa. == Lähteet == Luokka:Brittiläiset kapellimestarit Luokka:Vuonna 1953 syntyneet Luokka:Elävät henkilöt
Jean Marais

Jean Marais (alk. Jean-Alfred Villain-Marais, 11. joulukuuta 1913 Cherbourg, Ranska – 8. marraskuuta 1998 Cannes, Ranska) oli ranskalainen näyttelijä ja ohjaaja. Hänen tunnetuimmat roolinsa olivat Jean Cocteaun elokuvassa Kaunotar ja hirviö vuodelta 1946, jossa hän esitti kolme roolia mukaan lukien hirviön roolin, ja 1960-luvun Fantômas-trilogiassa (Fantomas – sadan naamion mies (Fantômas), 1964, Fantomas nauraa kuolemalle (Fantômas se déchaîne), 1965 ja Fantomas uhkaa maailmaa (Fantômas contre Scotland Yard), 1967), joissa hän esitti sekä Fantômas-superrikollista että tätä jahtaavaa toimittaja Jérôme Fandoria. Marais’n viimeiseksi elokuvaksi jäi Bernardo Bertoluccin Koskematon kauneus (1996). Marais'ta tuli Cocteaun suojatti ja pitkäaikainen puoliso. == Lähteet == ==Aiheesta muualla== * Luokka:Ranskalaiset näyttelijät Luokka:Vuonna 1913 syntyneet Luokka:Vuonna 1998 kuolleet Luokka:Seulonnan keskeiset artikkelit
Enrique García Asensio

Enrique García Asensio (s. 22. elokuuta 1937) on espanjalainen kapellimestari. Hän on toiminut Madridin RTVE-sinfoniaorkesterin ylikapellimestarina vuosina 1965–1984 ja 1998–2001. Asensio syntyi Valenciassa. Madridin kuninkaallisen konservatorion jälkeen hän täydensi opintojaan Münchenissä ja Sienassa. == Aiheesta muualla == * Viralliset sivut , Luokka:Espanjalaiset kapellimestarit Luokka:Vuonna 1937 syntyneet Luokka:Elävät henkilöt
Tommy Flowers

Thomas Harold "Tommy" Flowers MBE (22. joulukuuta 1905 – 28. lokakuuta 1998) oli brittiläinen insinööri. Hän suunnitteli maansa hyväksi varhaisen Colossus- tietokoneen, jota käytettiin saksalaisten koodisanomien purkamiseen toisessa maailmansodassa. Flowers valmistui Lontoon yliopistosta. == Lähteet == Luokka:Brittiläiset insinöörit Luokka:Vuonna 1905 syntyneet Luokka:Vuonna 1998 kuolleet
Tamara E. Jernigan

Tamara Elizabeth ”Tammy” Jernigan (s. 7. toukokuuta 1959 Chattanooga, Tennessee) on yhdysvaltalainen tutkija, entinen NASAn astronautti ja viiden sukkulalennon veteraani. Hän on naimisissa astronautti Peter Wisoffin kanssa. == Koulutus == Jernigan opiskeli Stanfordin yliopistossa fysiikkaa ja insinööritieteitä. Kalifornian yliopistossa Berkeleyssä hän opiskeli astronomiaa. Vuonna 1988 hän väitteli tohtoriksi avaruusfysiikasta ja astronomiasta Ricen yliopistosta. == Ura NASAlla == Jernigan liittyi NASAn astronauttijoukkoihin 1986 ja siirtyi eläkkeelle 2001. Hän oli mukana viidellä sukkulalennolla, joista kolme Columbialla, yksi Endeavourilla ja yksi Discoverylla. Avaruudessa Jernigan vietti kaikkiaan 1 512 tuntia. Viimeisellä lennollaan hän oli noin kahdeksan tuntia avaruuskävelyllä.NASA official biography == Lähteet == Luokka:Yhdysvaltalaiset avaruuslentäjät Luokka:Vuonna 1959 syntyneet Luokka:Elävät henkilöt
NForce

nForce on tietokoneen Nvidian valmistama piirisarja emolevyille. Vuonna 2001 markkinoille tullut nForce perustui tekniikaltaan Nvidian Xboxia varten kehittämään piirisarjaan. nForce-piirisarja tukee AMD Athlon- ja Duron- prosessoreita. Piirisarjasta on kolme eri versiota: 220, 415, ja 420. Näistä ensin julkaistut 220 ja 420 ovat erittäin yksinkertaisia, ja niihin on rakennettu grafiikkaprosessori. 220-malli tukee vain yksikanavaista muistia, kun 420 tukee 128-bittistä Nvidian Twin Bank -systeemiä. 415-mallissa on Dual channel mukana, eikä siinä ole integroitua grafiikkaprosessoria. == Innovaatiot == Dual Channel ja GeForce2 MX IGP nForce-piirisarjassa on mukana Dual Channel -tuki niissä emolevyissä, jotka myydään loppukäyttäjille. GeForce 2 MX -grafiikkaprosessori oli emolevyyn integroitu grafiikkaprosessori (IGP). == Lähteet == Luokka:Piirisarjat Luokka:Nvidia zh:NVIDIA nForce
BBC Worldwide

BBC Worldwide Limited oli Ison-Britannian yleisradioyhtiö BBC:n kokonaan omistama mainosrahoitteinen tytäryhtiö. BBC Worldwide oli vastuussa sijoituksista televisiosarjojen ja elokuvien tuotantoon. Yhtiön vastuualueeseen kuuluvat myös ohjelmien myynti ulkomaille sekä BBC:n kansainvälisten ja kotimaisten televisiokanavien hallinnointi (kuten BBC America Yhdysvalloissa ja BBC Entertainment Intiassa), kirjojen ja aikakauslehtien julkaiseminen, VHS ja DVD-julkaisut, tietokonepelit sekä CD- levyjulkaisut. Vuonna 2017 ilmoitettiin, että BBC WorldWide ja BBC Studios sulautuu yhteen vuonna 2018 perustaen yhden kaupallisen organisaation, jota kutsutaan BBC Studiosiksi. ==Kanavat== BBC Worldwide oli tavoitettavuudeltaan Ison-Britannian suurin kansainvälinen televisiotoimittaja. Sen kanavia oli mahdollista nähdä yli 300 miljoonassa kotitaloudessa ja yli sadassa maassa. BBC Worldwide omisti täysin seuraavat televisiokanavat: * BBC America * BBC Lifestyle * BBC Entertainment * BBC Prime * CBeebies * UKTV * BBC Knowledge * BBC HD == Lähteet == == Aiheesta muualla == * BBC Worldwiden kotisivu * BBC Magazinesin kotisivu * BBC Worldwide MySpacessa Worldwide
Wipo Burgundilainen

Wipo tai Wippo Burgundilainen (n. 990 – n. 1048 tai myöhemmin) oli keskiajan kirkonmies ja kirjailija. Hän toimi kappalaisena keisari Konrad II:n hovissa, jonka elämästä hän kirjoitti kronikan. Wipon uskotaan kirjoittaneen ja säveltäneen Victimae paschali laudes -sequentian (sekvenssin), mutta täyttä varmuutta asiasta ei ole. Sekvenssi Victimae paschali laudes on Suomen evankelis-luterialisen kirkon virsikirjassa numero 87 "Kiitosta nyt uhratkaamme". Se on suomenettuna Mathias Westhin käsikirjoituksessa 1540-luvulla ja se tuli Virsikirjaan 1583. Virsikirjassa sekvenssin lomassa on virren säkeistöinä 4, 7 ja 9 saksalainen 1100-luvulta peräisin oleva virsi, jonka Jaakko Finno suomensi virsikirjaan 1583. Virren on uudistanut Samppa Asunta 1979. Ruotsin kirkon virsikirjassa sekvenssi on numerolla 464 "Kiitosta nyt laulakaamme - Kristus ylösnousi" Sekvenssin ja virren teksti eroaa hieman Suomen kirkon virsikirjan tekstistä, ja sen on uudelleen suomentanut Pekka Kivekäs 1998. Sekvenssi on myös Helsingin katolisen hiippakunnan laulukirjassa Cantemus latinankielisenä numerolla 114 ja suomeksi numerolla 115 "Pääsiäisen ylistystä veisaa nyt kristikunta". Tekstin on suomenanut Markku Koponen 1984. Ruotsin kirkon virsikirjan virsi 151 "Tänään Kristus noussut on" pohjautuu myös samaan sekvenssiin. Virren teksti on englantilainen Jane E. Leesonin englanninkielisen käännöksen pohjalta tehty virsi.Sen suomenkielinen käännös on Pekka Kivekkään tekemä vuonna 1998. == Lähteet == Luokka:Saksalaiset historioitsijat Luokka:Keskiajan säveltäjät Luokka:Saksalaiset kirjailijat Luokka:Virsirunoilijat Luokka:Latinankieliset kirjailijat
Wipo (täsmennyssivu)

Wipo voi tarkoittaa seuraavaa: * WIPO, YK:n erityisjärjestö, englanninkieliseltä nimeltään World Intellectual Property Organisation eli Maailman henkisen omaisuuden järjestö * Wipo Burgundilainen, keskiajan kronikoitsija
Andrea Pozzo

Andrea Pozzo (30. lokakuuta 1642 Trento, Italia – 31. elokuuta 1709 Wien, Itävalta) oli italialainen barokinajan taidemaalari, arkkitehti ja teoreetikko. Pozzo teki paljon trompe l’œil -kattomaalauksia.britishmuseum.org: Andrea Pozzo Hän oli jesuiitta. ==Andrea Pozzon teoksia== * kupoli Sant'Ignazio-kirkossa Roomassa * Ljubljanan tuomiokirkko * kattofreskoja == Lähteet == == Aiheesta muualla == Luokka:Italialaiset taidemaalarit Luokka:Italialaiset arkkitehdit Luokka:Vuonna 1642 syntyneet Luokka:Vuonna 1709 kuolleet Luokka:Barokkitaiteilijat
Parvin Ardalan

Parvin Ardalan (s. 1967 Teheran, Iran) on iranilainen naisten oikeuksia ajava aktivisti, kirjailija ja journalisti.Olof Palmepriset 2007 Hän sai vuonna 2007 Olof Palme -palkinnon kamppailustaan miesten ja naisten yhtäläisten oikeuksien puolesta Iranissa. 1990-luvulla Ardalan perusti yhdessä muun muassa Noshin Ahmadi Khorasanin kanssa Naisten kulttuurikeskuksen (Markaz-e Farhangi-ye Zanan), jossa on analysoitu ja dokumentoitu Iranin naisten oikeuksia. Vuodesta 2005 järjestö on Ardalanin johdolla julkaissut Iranin ensimmäistä naisten oikeuksiin keskittyvää lehteä, Zanestania. Huolimatta jatkuvasta sensuurin uhasta – lehti joutuu toistamiseen ilmestymään uudella nimellä – toimitus on käsitellyt avioliittoa, prostituutiota, koulutusta, AIDSia ja naisiin kohdistuvaa väkivaltaa. == Lähteet == ==Aiheesta muualla== * Ardalanin palkintopuhe Youtubessa Luokka:Iranilaiset ihmisoikeusaktivistit Luokka:Vuonna 1967 syntyneet Luokka:Elävät henkilöt
Marco Pinotti

Marco Pinotti (s. 25. helmikuuta 1976 Osio Sotto, Bergamon maakunta, Italia) on italialainen maantiepyöräilijä, joka kilpaili ammattilaisena vuosina 1999–2013. Pinotti tunnetaan erityisesti hyvänä aika-ajajana. Hän sijoittui Italian aika-ajomestaruuskilpailuissa kolmen parhaan joukkoon vuosina 2004–2013 vuotta 2011 lukuun ottamatta. Italian aika-ajomestaruuden hän voitti vuosina 2005, 2007, 2008, 2009, 2010 ja 2013. Vuonna 2007 hän sijoittui alun perin toiseksi, mutta julistettiin voittajaksi alkuperäisen voittajan Luca Ascanin jäätyä kilpailun jälkeen kiinni EPO-hormonin käytöstä. Pinotti kantoi vuoden 2007 Italian ympäriajossa kokonaiskilpailun johtajan maglia rosa -paitaa neljän etapin ajan sen jälkeen, kun oli sijoittunut irtiottokumppaninsa Luis Felipe Laverden jälkeen toiseksi kilpailun kuudennella etapilla. == Saavutuksia == ;1998 :Maantiepyöräilyn alle 23-v. EM- kilpailut, aika-ajossa hopeaa ;1999 :GP d'Europe (parina Raivis Belohvoščiks), voitto ;2000 :Puolan ympäriajo, 5. etapin voitto :Maantiepyöräilyn MM- kilpailut, aika-ajossa kymmenes ;2001 :Ranskan ympäriajo, 15. etapilla toinen ;2003 :Baskimaan ympäriajo, mäkikirikilpailun ja 4. etapin voitto ;2005 :Italian aika-ajomestaruus ;2006 :Italian ympäriajo, 11. etapilla (aika-ajo) kolmas ;2007 :Italian ympäriajo, kokonaiskilpailussa kahdeksastoista, 6. etapilla toinen, neljä päivää maglia rosa -paidassa :Italian aika-ajomestaruus (sai mestaruuden Luca Ascanin jäätyä kiinni dopingtestissä) :Maantiepyöräilyn MM-kilpailut, aika-ajossa neljästoista ;2008 :Tour de Romandie, kokonaiskilpailussa kolmas :Italian ympäriajo, 21. etapin (henkilökohtainen aika-ajo) voitto :Italian aika-ajomestaruus :Irlannin ympäriajo, kokonaiskilpailun voitto :Maantiepyöräilyn MM-kilpailut, aika-ajossa kolmastoista ;2009 :Baskimaan ympäriajo, 5. etapin voitto :Italian ympäriajo, 15. etapilla kolmas :Italian aika-ajomestaruus :Tour of Missouri, kokonaiskilpailussa kolmas :MM-kilpailut, aika-ajossa viides ;2010 :Baskimaan ympäriajo, kokonaiskilpailussa viides :Tour de Romandie, prologin voitto :Italian ympäriajo, kokonaiskilpailussa yhdeksäs, 21. etapilla (aika-ajo) toinen :Italian aika-ajomestaruus ;2011 :Tirreno–Adriatico, kokonaiskilpailussa kuudes :Tour de Romandie, kokonaiskilpailussa neljäs :Italian ympäriajo, 18. etapilla toinen ;2012 :Baskimaan ympäriajo, sprinttikilpailun voitto :Italian ympäriajo, 21. etapin (aika-ajo) voitto :Itävallan ympäriajo, 7. etapin (aika-ajo) voitto :Olympialaisert, aika-ajossa viides :MM-kilpailut, joukkueaika-ajossa hopeaa ;2013 :Italian aika- ajomestaruus :MM-kilpailut, aika-ajossa seitsemäs == Lähteet == == Aiheesta muualla == *Fanisivusto Luokka:Italialaiset maantiepyöräilijät Luokka:Vuonna 1976 syntyneet Luokka:Elävät henkilöt